मछली पकड़ने गया मछुआरा नदी में डूबा
रायगढ़ | महानदी में मछली पकड़ने के दौरान नाव पलट गई, जिससे एक मछुआरे की मौत हो गई हैं।
पुलिस मर्ग कायम कर जांच में जुट गई हैं। मामला सरिया थाना क्षेत्र का हैं। मामला सांकरा गांव का है, जहां के ग्रामीण रोजाना मछली पकड़ने समीपस्थ महानदी जाते हैं। रोजाना की तरह शुक्रवार को भी गांव के ही परदेशी खड़िया पिता लव खड़िया उम्र 45 वर्ष अपने साथी निरंजन व सुनील के साथ एक ही नाव में बैठकर मछली पकड़ने गए हुए थे। बीच नदी में पहुंचने के दौरान एकाएक उनकी नाव पलट गई। इधर नाव के पलटते ही निरंजन और सुनील तो किसी तरह से तैरते हुए किनारे तक पहुंच गए, लेकिन इस बीच परदेशी का कोई अता पता नहीं चल पाया था। अगली सुबह नदी के किनारे में उसकी लाश तैरती नजर आई। बहरहाल पुलिस द्वारा लाश को बाहर निकालते हुए पीएम के लिए भेज दिया गया हैं।
hin_Deva hin_Deva hin_Deva